Ana ing Odisseia lan kamungkinané ana ing Iliad, Hefaistos lair saka gayutané Zeus karo Hera. Ana ing carita liyané, Hera nglairaké Hefaistos dhéwé, Hera nglakokaké amarga Zeus uga nglairaké Athena dhéwé. Nanging ana ing lukisan-lukisan vas ing Attika, Hefaistos digambaraké wis ana sadurungé kelairané Athena. Hefaistos dilukisaké nyekel kapak kanggo nyigar sirahé Zeus lan ngetokké Athena.